ਸੋਮਨਾਥ ਸ਼ਰਮਾ
ਮੇਜਰ ਸੋਮਨਾਥ ਸ਼ਰਮਾ, ਪੀਵੀਸੀ (31 ਜਨਵਰੀ 1923 - 3 ਨਵੰਬਰ 1947) ਭਾਰਤੀ ਫੌਜ ਦੇ ਪਹਿਲੇ ਪਰਮ ਵੀਰ ਚੱਕਰ (ਪੀਵੀਸੀ) ਸਨਮਾਨ ਪ੍ਰਾਪਤਕਰਤਾ ਸਨ, ਜੋ ਭਾਰਤ ਦਾ ਸਭ ਤੋਂ ਸਨਮਾਨਿਤ ਫੌਜੀ ਐਵਾਰਡ ਹੈ। ਸ਼ਰਮਾ ਨੂੰ 1942 ਵਿਚ 8ਵੀਂ ਬਟਾਲੀਅਨ, 19 ਵੀਂ ਹੈਦਰਾਬਾਦ ਰੈਜੀਮੈਂਟ ਵਿਚ ਕਮਿਸ਼ਨ ਦਿੱਤਾ ਗਿਆ ਸੀ। ਉਸਨੇ ਦੂਜੇ ਵਿਸ਼ਵ ਯੁੱਧ ਦੇ ਅਰਕਾਨ ਅਭਿਆਨ ਦੌਰਾਨ ਬਰਮਾ ਵਿੱਚ ਸੇਵਾ ਨਿਭਾਈ, ਜਿਸਦੇ ਲਈ ਉਨ੍ਹਾਂ ਦਾ ਡਿਸਪੇਚ ਵਿੱਚ ਜ਼ਿਕਰ ਕੀਤਾ ਗਿਆ ਸੀ। 1947-1948 ਦੀ ਭਾਰਤ-ਪਾਕਿ ਜੰਗ ਵਿੱਚ ਲੜਦਿਆਂ ਸੋਮਨਾਥ ਸ਼ਰਮਾ 3 ਨਵੰਬਰ 1947 ਨੂੰ ਸ੍ਰੀਨਗਰ ਹਵਾਈ ਅੱਡੇ ਨੇੜੇ ਪਾਕਿਸਤਾਨੀ ਘੁਸਪੈਠੀਆਂ ਨੂੰ ਭਜਾਉਂਦਿਆਂ ਸ਼ਹੀਦ ਹੋ ਗਏ ਸਨ। ਬਡਗਾਮ ਦੀ ਇਸ ਲੜਾਈ ਵਿਚ ਆਪਣੀ ਬਹਾਦਰੀ ਅਤੇ ਕੁਰਬਾਨੀ ਲਈ ਉਨ੍ਹਾਂ ਨੂੰ ਪਰਮ ਵੀਰ ਚੱਕਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।